b'\n_START_ARTICLE_\nObodriidid\n_START_SECTION_\nAjalugu\n_START_PARAGRAPH_\nKarolingide kuningate ja nende Ottoonidest j\xc3\xa4rglaste keisririigi liitlastena v\xc3\xb5itlesid obotriidid aastatel 808-1200 Taani kuningate vastu, kes soovisid valitseda L\xc3\xa4\xc3\xa4nemere maid keisririigist s\xc3\xb5ltumatult. Kui tekkis v\xc3\xb5imalusi, n\xc3\xa4iteks keisri surma korral, p\xc3\xbc\xc3\xbcdsid nad v\xc3\xb5imu haarata; ja 983. aastal purustasid obotriidid oma kuninga Mstivoj juhtimisel Hamburgi. M\xc3\xb5nikord kogusid nad andamit taanlastelt ja saksidelt. Nikloti juhtimisel seisid nad vastu kristlaste r\xc3\xbcnnakutele Vendi ristis\xc3\xb5ja ajal._NEWLINE_Saksa misjon\xc3\xa4rid nagu Vizelin p\xc3\xb6\xc3\xb6rasid obotriidid ristiusku. 1170. aastal tunnistasid nad Saksa-Rooma riigi s\xc3\xbcser\xc3\xa4niteeti, mis viis j\xc3\xa4rgnenud sajandite jooksul saksastumise ja assimileerimiseni. Kuid 15. sajandi l\xc3\xb5puni k\xc3\xb5neles enamus k\xc3\xbclaelanikke obotriidi alal veel slaavi murdeid (polaabi keel), kuigi seej\xc3\xa4rel asendus nende keel saksa keelega. Polaabi keel s\xc3\xa4ilis Hannoveri Wendlandis kuni 19. sajandi alguseni. Obotriitide valitsev klann hoidis oma v\xc3\xb5imu l\xc3\xa4bi saksastumise ja valitses oma riiki (v\xc3\xa4lja arvatud l\xc3\xbchike katkestus Kolmek\xc3\xbcmneaastase s\xc3\xb5ja ajal) kui Mecklenburgid kuni monarhiate l\xc3\xb5puni Saksamaal novembris 1918.'